
Sačuvajmo naše rijeke

Cilj projekta “Sačuvajmo naše rijeke”  je da doprinose zaštiti, očuvanju i unapređenju životne sredine kroz zajedničku akciju aktera na uklanjanju divljih deponija, i podizanju nivoa svijesti građana o pravilnom odlaganju otpada. Projekat finansira Evropska unija (Delegacija Evropske Unije u Crnoj Gori) kroz prekogranični program Bosna i Hercegovina – Crna Gora, a realizuje se u okviru Instrumenta za pretpristupnu pomoć (IPA).  Projekat se sprovodi u opštini Mojkovac, Crna Gora i Višegradu, BiH. Opština Mojkovac je zadužena za implementaciju projekta u Crnoj Gori, a NVO Demokratski centar „Nove nade“ u BiH. Ukupna vrijednost projekta u Crnoj Gori je 151.643,80 €, od čega EU učestvuje sa 120.173,00, a Opština Mojkovac 31.470,80. Partner u projektu je Javno komunalno preduzeće „Gradac“ Mojkovac. Projekat je počeo sa realizacijom 15.12.2012 i trajaće osamnaest mjeseci. 

Glavne aktivnosti projekta su: 

· Anketiranje građana o stanju životne sredine u Mojkovcu.

· Odabir divljih smetlišta u koritu i pritokama rijeke Tare za čišćenje 
· Rad na čišćenju divljih smetlišta u partnerstvu sa JKP „Gradac“ Mojkovac i rekultivacija zemljišta.
· Nabavka kontejnera i „Zelenih ostrva“ za selektivno prikupljanje otpada.

· Uspostavljanje telefonske centrale i zelenog broja za prijave. 

· Nabavka terenskog vozila komunalnoj policiji u Mojkovcu.

· Kampanja 

Prisustvo divljih smetlišta u koritima rijeka, parkovima, javnim površinama jedan je od velikih ekoloških problema u Mojkovcu, a posledica je nedovoljno razvijene infrastrukture, ali i loših navika i nedovoljne brige za okolinu samih građana. Urednost i čistoća grada ne zavise samo od rada nadležnih službi već umnogome i od kulture ponašanja njegovih građana. Razumijevanje, učešće i šira podrška javnosti, od presudne je važnosti za uspjeh projekta, a rast društvene i lične odgovornosti svih učesnika u oblasti životne sredine, preduslov je podizanju kvaliteta življenja. Pravilno odloženi otpad je korisna sirovina. Odvajanje otpada omogućuje recikliranje i ponovnu upotrebu čime se štede sirovine i energija, smanjuje divlja smetlišta i smanjuje količina novoproizvedenog otpada.U toku realizacije ovog vrlo značajnog projekta posebna pažnja će biti posvećena edukaciji najmlađe populacije.

Predrag Šćekić
Menadžer projekta 

